娛樂大家 (電視節目)

《娛樂大家》，係香港電視廣播有限公司製作嘅遊戲節目，總共有四輯。

頭兩輯節目形式相似，都係由汪明荃、森美、蘇永康同余德丞主持，第一輯由2019年3月17號到7月21號逢禮拜日晚21:30－22:30喺翡翠台播；第二輯由2019年8月11號到12月29號同一時段播。

第三輯形式有比較大變動，改到平日夜晚播，主持陣容少咗蘇永康，每集嘉賓得返兩位，每集時間縮到半個鐘，用《娛樂大家10點半》名義播出。

第四輯形式同第三輯似，不過恢復叫《娛樂大家》，同改返逢禮拜日晚播。而呢輯同之前各輯最大分別係無用到錄影廠，而係去電視城嘅唔同場地拍。呢輯由2020年8月9號到10月18號逢禮拜日晚20:30－21:00播。

簡介
節目原型叫《阿姐有乜未見過》，都係個遊戲節目，由汪明荃、森美、蘇永康主持，2018年12月20號錄影咗一集。後尾汪明荃覺得個節目拍得差，電視台就改變節目形式，請嘉賓分組玩幾個回合遊戲爭獎金獎品，又加埋余德丞做主持，2019年3月6號開始錄影。新版節目有個訪談環節，叫「阿姐會客室」。

娛樂家族
每集會有9到12位娛樂家族成員落場玩遊戲，同埋有娛樂女郎做助手。

每集內容

第一輯

第二輯

第四輯

節目調動
第一輯
2019年4月14號：由於播《皓鑭傳》，所以停播一次。
第二輯
2019年9月8號：由於直播《2019年度香港小姐競選決賽》，所以停播一次。
2019年10月13號：由於播《金宵大廈》，所以停播一次。
第四輯
2020年8月30號：由於直播《2020年度香港小姐競選決賽》，所以停播一次。

娛樂大家 - 主頁 - tvb.com
娛樂大家 (Sr.2) - 主頁 - tvb.com
娛樂大家 (Sr.4) - 主頁 - tvb.com

電視節目變遷 

2019年無綫電視節目
2020年無綫電視節目
無綫電視遊戲節目